जालसाज़।
धोखेबाज़।
चारों तरफ़ हैं।
कुछ की पहचान तो आसानी से हो जाती है।
नकली द लॉक नेस मॉन्स्टर
कुछ को समझने में थोड़ा ज़्यादा वक्त लग गया।
होंठ मिलाने वाले धोखे के चलते ग्रैमी वापस लौटाना पड़ा
हमारी मुद्रा से लेकर...
यह बंदा तो मेरे जैसा लगता है।
हमारी मशीनों तक।
हमारी दवा से लेकर, लोगो वाली चीज़ें जो हम पहनते हैं।
नकली चीज़ों के चलते, हर साल दुनिया भर की अर्थव्यवस्था से
करोड़ों डॉलर खाली हो जाते हैं।
ये सारी चीज़ें, अस्वाभाविक रूप से, हूबहू असली चीज़ों जैसी होती हैं,
और यही उनकी ताकत है।
इनके चलते करोड़ों डॉलर के ब्रैंड खोखले हो सकते हैं,
सरकारों पर से भरोसा खत्म हो सकता है
और गलत कामों के लिए सज़ा भुगतनी पड़ सकती है।
हसकोवो बल्गारिया
हमले करने के लिए, आतंकवादी लोग नकली चीज़ों का इस्तेमाल कर सकते हैं।
हे भगवान!
नकल करने वाले ऐसा करके बच कैसे जाते हैं?
यही पता लगाने वाले हैं।
हाँ, ये नकली है।
तुम्हारी माँ की तरह।
क्या?
जालसाज़ी अर्थव्यवस्था के लिए घातक है (और पोषक भी)
आपको अच्छा लगे या न लगे, पर हम सभी पैसे से जुड़े हैं।
मैं हूँ कैल पेन, और मैं इस विशालकाय दैत्य की तलाश में निकला हूँ
जिसका नाम है विश्व अर्थव्यवस्था।
दिस जायंट बीस्ट दैट इज़ द ग्लोबल इकॉनमी
पैसा। हम इसका इस्तेमाल अपना कर्ज़ा चुकाने के लिए करते हैं,
अच्छे वक्त के लिए खर्च करते हैं, और बुरे वक्त के लिए संभालकर रखते हैं।
पर यू.एस. में, बाज़ार में जबसे असली पैसा घूम रहा है,
तभी से नकली पैसा भी घूम रहा है।
नकल करने वाले, हमारे परलोक सिधारे
राष्ट्रपतियों को जब निशाना बनाते हैं, तो हमारी मुद्रा की रक्षा कौन करता है?
वॉशिंग्टन
डी.सी.
इस बात का पता लगाने, मैं हमारे देश की राजधानी आया हूँ।
संयुक्त राज्य खुफ़िया सेवा
-खुफ़िया सेवा मुख्यालय में स्वागत है। -शुक्रिया।
खुफ़िया सेवा जिस भी बड़े विभाग में काम करती है, वो सभी यहाँ हैं।
तभी इतनी सीढ़ियाँ हैं।
खुफ़िया सेवा एजेंट ट्रेंट एवरेट से मिलिए।
ट्रेंट एवरेट खुफ़िया सेवा विशेष एजेंट
काले चश्मे और हेडफ़ोन के बगैर, ये लोग ऐसे दिखते हैं।
कई लोग इस बात से वाकिफ़ नहीं हैं कि खुफ़िया सेवा जो है,
वो नकली मुद्रा की छानबीन करती है।
सभी को लगता है कि आप लोगों का काम राष्ट्रपति को और उनके परिवार को बचाना है।
तो, खुफ़िया सेवा को आरंभ करने की वजह ये थी कि
कि गृह युद्ध के खत्म होने के बाद,
इस बात की खबर मिली कि जितनी भी मुद्रा बाज़ार में थी,
वो एक-तिहाई से लेकर आधी नकली थी।
-बाप रे। उतनी? -उतनी।
तो, 14 अप्रैल, 1865 में,
राष्ट्रपति एब्राहम लिंकन खुफ़िया सेवा की शुरुआत के बारे में
सोचने लगे।
तो, उस शाम, खुफ़िया सेवा को आरंभ करने का कानून
उनकी मेज़ पर तैयार पड़ा था,
उसके बाद एब्राहम लिंकन फ़ोर्ड्स थिएटर जाने के लिए व्हाइट हाउस से निकले,
जब आखिरकार जॉन विल्क्स बूथ ने उनका कत्ल कर दिया।
बाप रे!
गृह युद्ध के वक्त, यू.एस. में कोई एक मुद्रा नहीं थी।
बैंक किसी भी कीमत के, और किसी भी तरह के डॉलर जारी कर सकते थे।
इसके चलते जालसाज़ी करना आसान हो गया।
काफ़ी सारे नकली नोटों की वजह से महंगाई बढ़ गई।
एक पौंड चाय की कीमत बढ़कर 35 डॉलर हो गई,
और एक पीपे आटे की कीमत 1,000 तक हो सकती थी।
इसके चलते, पहली बार यू.एस. में
जालसाज़ी का मुकाबला करने के बारे में सोचा गया।
इसके बाद जो है, उसमें शायद आपको मज़ा आएगा।
मैं आपको अपनी एक सहकर्मी, आइरीना से मिलाऊँगा,
जो हमारी एक दस्तावेज़ विश्लेषक है।
आपराधिक जांच विभाग में आपका स्वागत है।
शुक्रिया।
मैं आपको नमूना लाइब्रेरी में ले चलती हूँ
ताकि आप खुफ़िया विभाग का असली जाली संग्रह देख सकें
जो इस ठिकाने पर है।
हमें नोट देखने को मिलेंगे।
आइरीना गायमन का काम है ये सुनिश्चित करना
कि हमारे देश की मुद्रा प्रणालियाँ सुरक्षित रहें।
हर साल 25 लाख नकली नोट
खुफ़िया विभाग के हाथ लगते हैं।
जहाँ बात पैसे की हो, आइरीना उसे बड़ी गंभीरता से लेती हैं।
आइरीना गायमन नकली दस्तावेज़ विशेषज्ञ
तो, हमारे पास यहाँ कई अलग-अलग तरह के नकली नोट रखे हुए हैं,
और दो असली नोट भी हैं।
तो, मिसाल के तौर पर, ये सारे असली हैं।
-अच्छा। -आप इन्हें पकड़कर देख सकते हैं।
-बहुत-बहुत शुक्रिया। बड़ी मेहरबानी। -नहीं, नहीं, नहीं, दोस्त।
-नहीं? -आप ऐसा नहीं कर सकते।
जब से खुफ़िया सेवा बनी है,
अमरीका नकली नोटों का मुकाबला करता आया है,
हमारी मुद्रा को और अमरीकियों का उस पर जो भरोसा है, उसे बचाने के लिए।
तो, यहाँ कुछ सुरक्षा चिह्न हैं जिन्हें आसानी से याद रखा जा सकता है।
तो, मिसाल के तौर पर, अगर हम इसे पारेषित रोशनी में देखें,
तो हम देख सकते हैं कि कागज़ पर कुछ प्रतिबिम्ब बनाए गए हैं।
यहाँ पर एक बड़ा सा पाँच है, हाँ?
और फिर, बायीं तरफ़ तीन छोटे पाँच।
और दरअसल, यहाँ पर एक पतली सी धारी है
तस्वीर के दाहिनी तरफ़।
कमाल है।
100 डॉलर में भी एक अतिरिक्त चिह्न है। हम इसे 3-डी हिलने वाला फीता कहते हैं।
अगर आप नोट को आगे-पीछे करेंगे,
तो प्रतिबिम्ब ऊपर-नीचे हिलता है।
इसलिए, जब कोई दौलतमंद आदमी किसी दुकान पर जाता है,
-तो वह ऐसे करता है। -हाँ, हाँ।
ये कहने से पहले कि वे 100 के नोट नहीं लेते।
तो, यहाँ कुछ और नकली नोट हैं जो हमें काफ़ी देखने को मिले।
इनमें आपको कोई खास बात नज़र आती है?
अच्छा।
बेन फ़्रेंक्लिन भी इस नोट को मंजूरी नहीं दे रहे।
इसे देखकर ऐसा लगता है जैसे ग्रैंट को पता चल गया है कि कितने कॉन्फ़ेडरेट बुत हैं।
रुको ज़रा। इस बंदे की सूरत
एब्राहम लिंकन से ज़्यादा मुझसे मिलती है।
खुफ़िया सेवा का एक बड़ा काम है लोगों को जानकारी देना।
हम आगे बढ़कर,
दुनिया भर में घूमकर, लोगों को सिखाते हैं
कि कैसे असली नोटों की पहचान की जाए।
जैसे-जैसे नकली नोट छापने वाले अपने काम में और उन्नत होते गए,
यू.एस. को सुरक्षा के नए चिह्न निकालने पड़े
इस बात को सुनिश्चित करने कि जहाँ तक हो सके उसके पैसे की नकल न की जा सके।
अगर उनकी ये कोशिशें न हों, तो देश में जालसाज़ी करने वाले
माहिर लोगों का बोलबाला हो जो अर्थव्यवस्था को बर्बाद करना चाहते हैं।
नमस्ते, दुनिया भर के लोगों।
मैं हूँ वही जालसाज़।
मैं दुनिया भर की सरकारें गिराता हूँ।
परमाणु हथियारों के इस्तेमाल से नहीं,
बल्कि एक साधारण सी नकल करने वाली मशीन से।
एक बटन दबाते ही, मैं महंगाई ला सकता हूँ।
मेरी बात पर विश्वास नहीं? यूगोस्लाविया से क्यों नहीं पूछते?
ठीक कहा। वो हैं ही कहाँ?
गृह युद्ध के दौरान, नकली नोटों के चलते
यूगोस्लाविया की अर्थव्यवस्था अशक्त होकर रह गई!
तुम मेरा मुकाबला नहीं कर सकती, मेलोसविच।
छोटा करने वाली किरणें लेकर घूमने वाले बदमाशों की सोच कितनी छोटी होती है।
मैं तो अपने खुद के नोट बनाकर, आपके बटुए में पड़े नोटों की
कीमत को ही घटा देता हूँ।
बम तो अब पुरानी बात है।
नोट उड़ाकर भी उतना ही नुकसान फैलाया जा सकता है।
ऐसा नहीं तो द्वितीय विश्व युद्ध के वक्त हिट्लर ने नकली ब्रिटिश पौंड क्यों निकाले?
बैंक ऑफ़ इंग्लैंड को 5 पौंड से ऊपर वाले सारे के सारे नोट वापस लेने पड़े थे!
जर्मनी ने नकली नोटों की बरसात की!
मैं नकद वाली अर्थव्यवस्थाओं को अपना शिकार बनाता हूँ, और गरीबों का नुकसान होता है।
अगर आपको मुझसे ज़्यादा बदमाश कोई मिले, तो मैं उससे मिलना चाहूँगा।
ताकि पुंज उत्पादन के लिए उसकी नकल बना सकूँ!
हाथ ऊपर, जालसाज़।
वही जालसाज़ नाम है मेरा।
नकल उतारने वाली बिल्ली, हमला करो!
नकल उतारने वाली बिल्ली, काश तुम्हारी नकल न बनाई होती।
अब होगा इंसाफ़, वही जालसाज़।
क्या? ये कहाँ गया?
बेवकूफ़! मैं हर जगह हूँ!
खासकर नकद वाली अर्थव्यवस्थाओं में!
भारत
भारत, 130 करोड़ से भी ज़्यादा की आबादी वाला देश,
और उनका पैसे का जितना भी लेन-देन होता है, अधिकतर नकद में होता है,
जिसके चलते खास तौर पर
जालसाज़ी की वजह से, अस्थिरता का खतरा बना रहता है।
इन पुराने नोटों का मैं क्या करूँ?
सर, इससे तो अब आप कुछ भी नहीं खरीद सकते। इसका कोई मोल नहीं रहा।
कोई इसे नहीं लेगा?
नहीं। भारत सरकार ने ही इसे अवैध घोषित कर दिया है।
तो इसका क्या करूँ?
आप इसे फाड़ सकते हैं।
इनका कहना है कि इससे आप एक रुपये की भी चीज़ नहीं खरीद सकते।
ऐसा क्यों हुआ कि भारतीय मुद्रा के ढेरों नोट
अचानक से बेकार हो गए?
2015 में, भारत में नकली नोटों की
भरमार देखने को मिली,
खासकर 500 और 1,000 वाले नोटों की।
उसका एक बहुत बड़ा हिस्सा जानबूझकर पाकिस्तान की तरफ़ से आया,
भारतीय अर्थव्यवस्था को तितर-बितर करने के इरादे से।
इसलिए, 2016 में, एक ऐसी चाल के तहत, जिसने पूरे देश को हैरान करके रख दिया...
प्रधानमंत्री के राष्ट्र के नाम हिंदी में संबोधन की प्रतीक्षा करें
...भारतीय मुद्रा को बचाने के लिए,
देश के प्रधानमंत्री ने कुछ कदम उठाए।
सीमा पार से दुश्मन ने...
पीएम नरेंद्र मोदी 8 नवंबर, 2016
...नकली नोटों की मदद से, अपना काम किया है।
नकली मुद्रा, नकली नोट
और आतंकवाद।
भ्रष्टाचार और काले धन की पकड़ को कमज़ोर करने के लिए,
हमने ये तय किया है कि 500 रुपये
और 1,000 रुपये के नोट,
जिनका इस वक्त इस्तेमाल हो रहा है,
आज मध्यरात्रि से,
उन्हें वैध मुद्रा नहीं माना जाएगा।
प्रधानमंत्री ने जो किया, उसे "नोटबंदी" का नाम दिया गया।
ऐसा पहली बार नहीं हो रहा।
अतीत में, कई देशों ने इसका इस्तेमाल, खास तौर पर महंगाई का मुकाबला करने,
या फिर कर से बचने वालों के लिए किया
पर नकली नोटों का मुकाबला करने के लिए नहीं।
और घबराने की कोई ज़रूरत नहीं है।
ये कैसे होता है, इस बात को समझाने के लिए,
मान लीजिए आज रात यू.एस. सरकार आपसे कहती है
कि आपके 20, 50 और 100 के नोटों का कोई मोल नहीं रह जाएगा।
ठीक यही चीज़ भारत की 85 प्रतिशत से भी ज़्यादा मुद्रा के साथ हुई।
भारत की अर्थव्यवस्था को नकली नोटों से बचाने के इरादे से
प्रधानमंत्री ने
नकली नोटों के साथ-साथ असली नोटों को भी बेकार कर दिया,
पर जैसी उम्मीद की गई थी, इसके नतीजे वैसे नहीं निकले।
गार्गी भट्टाचार्जी वित्तीय विश्लेषक
गार्गी भट्टाचार्जी एक वित्तीय विश्लेषक हैं
जिन्होंने 2016 की नोटबंदी को
और भारतीय जनता पर उसके प्रभाव को साफ़-साफ़ देखा।
नोटबंदी का इन सब लोगों पर क्या असर पड़ा?
मुझे लगता है बहुत बड़ा असर पड़ा।
अपने आसपास जितने भी लोगों को देख रहे हैं, उन्हें नकद में पैसे दिए जाते हैं।
आप शायद उन्हें चेक से पैसे नहीं दे पाएँगे
क्योंकि, आखिरकार, इनके लिए उसका कोई मोल नहीं है।
तो, नोटबंदी के बारे आपको पता कैसे चला?
सबसे पहले उसका असर कब दिखाई दिया?
टीवी पर था।
8 बजे की खबरें। अचानक से, नरेंद्र मोदी भाषण दे रहे थे,
प्रधानमंत्री।
और वह कुछ नोटों की बात कर रहे थे
जो उस वक्त से बंद हो जाएँगे।
इसकी जो वजह दी गई
वो नकली नोटों पर रोक लगाना था।
और धीरे-धीरे, आधे घंटे, 45 मिनट बाद,
मैंने देखा कि जितने भी एटीएम थे,
उनके बाहर लंबी-लंबी लाइनें लग गईं।
क्योंकि उन्हें समझ में नहीं आ रहा था कि क्या हो रहा है।
चारों ओर अफ़रा-तफ़री फैल गई।
प्रधानमंत्री ने जिस बात का आदेश दिया था, देश उसे स्वीकारने को राज़ी नहीं था।
नए नोट छापे गए,
पर भारत में जितने भी एटीएम थे, उनमें तुरंत नए नोट खाली हो गए
और कुछ तो बैंकों की मशीनों में फ़िट ही नहीं हो पाए।
इसके चलते मौतें हुईं।
क्योंकि अचानक से, एक आदमी का
दिवालिया निकल जाता है।
किसान मरे हैं, मज़दूर मरे हैं,
क्योंकि अपने काम-काज के लिए, उनके पास पैसा ही नहीं था।
क्या खाएँगे? अपने बच्चों को क्या खिलाएँगे?
तो, इसकी वजह से लोगों की मौतें भी हुईं?
बिलकुल।
सिर्फ़ नकली नोटों पर ध्यान देने के अलावा,
नोटबंदी की वजह से और कितना कुछ हुआ।
तो, ये हुआ क्यों?
मतलब, भारत में बहुत ही प्रतिभावान अर्थशास्त्री हैं।
प्रधानमंत्री को सलाह देने वाले लोग थे कौन?
इसे इतना कठोर उपाय क्यों माना गया?
ऐसा बताया गया है कि नोटबंदी के बारे में
तकरीबन आठ से लेकर दस लोगों को पता था।
पर मिस्टर अनिल बोकिल नाम का एक बंदा था,
कहा जाता है कि प्रधानमंत्री के सामने ये विचार उन्हीं ने डाला।
पर जिस तरह से इसे पेश किया गया था, इसे उसी तरह लागू नहीं किया गया।
ये हैं अनिल बोकिल...
अनिल बोकिल नोटबंदी नीति के रचयिता
...जिन्हें यहाँ गुरू अंकल के नाम से जाना जाता है।
उनका दावा है कि उनका इरादा भारतीय अर्थव्यवस्था को बचाने का है।
उन्होंने एक परिकल्पना तैयार की कि भारत का जो आर्थिक संकटकाल है,
उसे नोटबंदी से हल किया जा सकता था।
और उनकी परिकल्पना पर विश्वास दिलाने के लिए,
उन्होंने वही किया जो बाकी सब करते हैं।
उन्होंने एक पावरपाइंट पेशकश तैयार की।
गुरू अंकल ने इस पावरपाइंट को लोगों के सामने पेश किया,
और बताया कि नोटबंदी से
देश भर को फ़ायदा होगा।
आखिरकार, उन्हें जल्द-प्रधानमंत्री-बनने-वाले
मोदी के साथ नौ मिनट की मुलाकात करने का मौका मिल गया।
मोदी ने तय किया कि उन्हें ये बात पसंद आई,
बावजूद इस बात के कि गुरू अंकल कोई अर्थशास्त्री नहीं,
सरकार के कोई सदस्य नहीं,
और उन्होंने कभी किसी तरह की कोई नीति नहीं बनाई है।
हैलो।
मैं गुरू अंकल से मिलने जा रहा हूँ और उनकी दिमागी टंकी/अनुगामी दल से
जिन्हें अर्थक्रांति के नाम से जाना जाता है।
उनके छोटे से दल ने भारत की आर्थिक सोच को
काफ़ी हद तक प्रभावित किया है।
-हैलो, दोस्तो। कैसे हैं? -हैलो।
मैंने पहले यहाँ काम किया है।
मैं समय रहते भारत नहीं पहुँच पाया...
तो, आप नाकाम रहे।
मैं ये सब ले आया हूँ।
लगभग 400 डॉलर जितने हैं।
ये बेकार है।
इसका समर्थन करने के लिए कोई स्वर्ण-मान नहीं है।
-तो, मैं तो गया। -हाँ।
अच्छा।
तो, नोटबंदी लागू करना
और ये आर्थिक पुनः संरचना,
इस सब का नकली नोटों से क्या संबंध है?
भारत में पैसे का एक बहुत ही कच्चा हाल है।
डिजिटल पैसे के मुकाबले, हम नकद रुपये का इस्तेमाल ज़्यादा करते हैं।
डिजिटल पैसा एक उन्नत बात है,
जिसका हिसाब दिया जा सकता है।
पर जब आप नकद रुपये से, या मुद्रा से लेन-देन करते हैं,
तो हर एक लेन-देन के बारे ज़्यादा कुछ नहीं पता चल पाएगा।
इसलिए, नकली मुद्रा एक बड़ी चीज़ थी जिसका कुछ उपाय निकालना था।
और इसका क्या उपाय निकला,
और नोटबंदी के लिए आपने जो बात सुझाई थी, उसमें और,
मोदी सरकार ने असल में जो लागू किया, इन दोनों में क्या फ़र्क था?
तो, हमें ये उम्मीद बिलकुल नहीं थी कि एक ही बार में, हमारी 86 प्रतिशत कीमत का
विमुद्रीकरण हो जाएगा।
हमने ये प्रस्ताव दिया कि आप सिर्फ़ 1,000 रुपये वाले नोट बंद कर दें।
छह महीनों के बाद, 500 वाले नोटों को बंद कर सकते हैं।
पर असल में जो हुआ, वो पूरी तरह से अलग कर देने वाला समाधान था।
इसलिए, उससे समाज को काफ़ी तकलीफ़ उठानी पड़ी।
पर ऐसा करना ज़रूरी था।
नकली नोटों का मुकाबला करने, और अपनी अर्थव्यवस्था को बचाने के लिए,
अगर किसी देश को इस हद तक जाना पड़े
तो इसका जो अच्छा पहलू होगा, वो ठोस होना चाहिए।
जानने को बहुत कुछ है,
इसलिए इस बारे में जानने के लिए और थोड़ा सा तनाव हल्का करने के लिए,
मैं यहाँ के एक कारोबारी से मिलने आया हूँ।
-विकास। -हैलो।
विकास कपूर कारोबारी
विकास कपूर की एक भारतीय उत्पाद कंपनी है
जिसने नोटबंदी के असर को सीधे-सीधे महसूस किया।
पर प्रधानमंत्री के इस बदलाव के बारे में उसका क्या कहना है?
मुझे लगता है उन्होंने इसका जो तरीका अपनाया, वो सही था।
और 1.3 अरब लोगों से ये कहना कि आपके पैसे की कोई कीमत नहीं है,
इसके लिए दम चाहिए।
मतलब, अगर उनकी जगह मैं होता, तो मैं भी यही करता,
क्योंकि मेरा नकली नोटों से सामना हुआ है।
होता ये है कि जब आप नकली नोट बैंक में जमा करते हैं,
उनका... मतलब, आपको ये पता नहीं होता,
पर जब आप जमा करते हैं, तो उनके पास चेक करने के लिए मशीनें होती हैं।
और अगर कोई नकली नोट उनके हाथ लगता है,
तो वे कहते हैं कि आपका नोट नकली है और आपका पैसा गया।
वाकई में आपका पैसा जाता है, हाँ।
इसलिए, नोटबंदी वगैरह जब हुई,
तो इतनी सारी कहानियाँ सामने आईं,
और तभी सच्चाई सामने आई
कि असल में इतना सारा नकली पैसा है,
जो प्रणाली में घुसकर बैठा है,
देश में घुसकर बैठा है।
मध्यम वर्गीय आर्थिक स्तर के नीचे,
आपने किस तरह की चुनौतियाँ देखीं?
बहुत ही तकलीफ़देह था।
हमें लाइनों में, कतारों में खड़ा होना पड़ा।
लोगों को काम से छुट्टी लेनी पड़ी।
इसलिए, मुश्किल तो था।
पर फिर, मैं इस सब के ऊपर की बात को देखता हूँ।
मतलब, जबसे ये हुआ है,
मुझे पता है कि कर देने वालों की गिनती दुगनी हो गई है।
क्या आप ये कह रहे हैं कि लोग इसलिए कर दे रहे हैं
क्योंकि उन्हें मजबूरन बैंक के खाते खोलने पड़े
और अब उनकी कमाई का पूरा-पूरा हिसाब-किताब दिखाई देता है?
बिलकुल। और इसे आसान बनाया गया है।
इंटरनेट पर पैसे दे सकते हैं, बैंक के खाते खोलना,
एकदम गाँवों तक।
और इससे लोगों को अर्थव्यवस्था की पहचान भी होती है।
उन्हें समझ में आता है।
उन्हें ये समझ में आता है कि असल दुनिया में कैसे जिया जाए।
अलग-अलग आर्थिक स्तरों में, लोगों ने जिन मुश्किलों का सामना किया,
आप ये मानते हैं कि ये मुश्किल था,
पर साथ ही ये भी मानते हैं कि ऐसा होना ज़रूरी था
क्योंकि इसके अलावा और कोई तरीका नहीं था पीछा छुड़ाने का...
मानता हूँ।
हाँ, बिलकुल मानता हूँ। मैं इस बात को मानता हूँ।
क्योंकि ऐसा होने की ज़रूरत थी।
क्योंकि जब ये सब होता है,
सरकार को और ज़्यादा करने में मदद मिलती है।
मतलब, बेहतर मेडिकल फ़ायदे, बेहतर मूलभूत सुविधाएँ,
बेहतर सड़कें, बेहतर स्कूल।
अगर सरकार के पास पैसा होगा, तो वो तनख्वाह अच्छी दे पाएगी,
आपको अच्छे शिक्षक मिलेंगे,
बच्चे सरकारी स्कूलों में जाना शुरू करते हैं। हर तरफ़ विकास होता है।
तो ये सारी बातें जो हैं, इनका असर दिखाई देता है,
जो मेरे हिसाब से बहुत अच्छी बात है
और देश के लिए इसकी ज़रूरत है।
तो, इतना सब कुछ करने के बाद,
आज भारत की क्या स्थिति है?
क्या जालसाज़ी की समस्या खत्म हो गई है?
देखा जाए तो, नहीं।
पता चलता है कि नए नोटों की नकल बखूबी की जा रही है।
नोटबंदी नकली नोटों पर रोक लगाने में नाकाम
तो, क्या भारत इस समस्या का इससे बेहतर उपाय निकाल सकता था?
पालो आल्टो
कैलिफ़ोर्निया
यूरोपियन संघ ने जब जालसाज़ी की समस्या का सामना किया,
तो उन्होंने एक अलग रास्ता अपनाया
और कोशिश की कि नकली नोट आसानी से सभी की पकड़ में आ जाएँ।
ये तो बहुत ही कमाल का है।
ये एक न्यूरोसाइंटिस्ट का दफ़्तर है।
-छुपने की जगह। -छुपने की जगह।
बिलकुल। हाँ।
डेविड ईगलमेन स्टैनफ़ोर्ड यूनिवर्सिटी में एक न्यूरोसाइंस प्रोफ़ेसर हैं।
और उनकी प्रयोगशाला स्काई मॉल का खुफ़िया मुख्यालय लगती है।
2013 में, यूरोपियन सेंट्रल बैंक ने उन्हें
ऐसा नोट बनाने के लिए रखा, जिसकी नकल मुमकिन न हो,
सेंसरी सबस्टीट्यूशन और ब्रेन प्लास्टिसिटी के
उनके ज्ञान का प्रयोग करते हुए।
तो हमें कई सारी एक-जैसी बातें देखने को मिलेंगी।
आप एक न्यूरोसाइंटिस्ट हैं।
एक न्यूरोसाइंटिस्ट का मुद्रा तैयार करने में क्या हाथ है?
डेविड ईगलमेन न्यूरोसाइंटिस्ट
जालसाज़ी को समझना,
काफ़ी हद तक ये समझना है कि लोग असल में क्या देखते हैं
और क्या नहीं देखते।
तो, सरकारें काफ़ी पैसा खर्चा करके ऐसे चिह्न डालती हैं
जो अगर हम ध्यान से न देखें तो, आमतौर पर अनदेखा कर जाते हैं।
-दिलचस्प बात है। अच्छा। -हाँ।
इसलिए, यूरोपियन सेंट्रल बैंक ने एक अभियान चालू किया
जहाँ उन्होंने लोगों से पैसे को देखने को कहा,
उन्होंने कहा, "नोट को आगे बढ़ाने के बजाय,
"ज़रा रुको और उसे देखो, उसे ध्यान से देखो।"
और हुआ ये कि इससे कोई फ़ायदा नहीं हुआ।
क्योंकि अगर कोई मुझे 50 डॉलर का नकली नोट पकड़ाएगा,
और मुझे नहीं पता कि वो नकली है
और अगर मैं उसे आगे बढ़ा दूँ और वो चल जाए, तो नागरिक के नाते मुझे फ़र्क नहीं पड़ता।
तो, वे ये देखने की कोशिश कर रहे हैं
कि उस नोट को बेहतर तरीके से डिज़ाइन कैसे किया जा सकता है?
तो, वहीं पर उनकी नज़र न्यूरोसाइंस पर पड़ी।
और आपने क्या सलाह दी? उन्होंने क्या किया?
तो, मैंने कुछ अलग-अलग तरह के सुझाव दिए।
पहला ये,
यूरोप में जितना भी पैसा है, वो सारा एक माप का होना चाहिए।
-क्योंकि उनके नोट... -बिलकुल।
उनके नोट अलग-अलग माप के होते हैं,
और अगर एक ही माप के होंगे तो फ़र्क पता करने के लिए,
आपको मजबूरन उसे थोड़ा ध्यान से देखना होगा।
बल्कि, अगर अलग-अलग माप के होंगे,
तो आपको लगता है आपको पता है कि कौन सा नोट है और आगे क्या बढ़ा रहे हैं।
दूसरा ये था कि नोटों पर जो वाटर-मार्क है
वो एक इमारत का है।
और ऐसा है कि हमारे पास इस बात की पहचान करने की ज़्यादा क्षमता नहीं है
कि इमारतों में क्या फेर-बदल हो रहा है।
चेहरों में क्या फेर-बदल हो रहा है, उसकी हम ज़्यादा पहचान कर पाते हैं।
और ऐसा होता है कि वाटर-मार्क जो है,
उस एक चीज़ की नकल उतारना सबसे ज़्यादा मुश्किल होता है।
तो, उन्होंने किया ये कि योरोपा, जो एक काल्पनिक इंसान है,
उसका वाटर-मार्क डाल दिया।
मेरी तीसरी सलाह ये थी,
नोट में इतनी सारी चीज़ें होती हैं जिनसे आपका ध्यान बंटता है,
जिसका नोट के सुरक्षा चिह्न से कोई संबंध नहीं होता।
तो, मैं चाहता हूँ आप ये करें।
तो, इस नोट को पकड़िए और पाँच सेकंड इसे देखिए।
अच्छा।
-हाँ। -और अब, मुझे ये पकड़ा दीजिए
और मैं आपको एक दूसरा नोट देता हूँ। बताइए फ़र्क क्या है।
मैं आपको फ़र्क नहीं बता सकता।
अच्छा, इससे ये पता चलता है
कि आपके नोट पर जितनी ज़्यादा चीज़ें होंगी,
फ़र्क बता पाना और ज़्यादा मुश्किल हो जाता है।
दरअसल, ये नोट एक-दूसरे से काफ़ी अलग हैं।
अगर आप इन पर लगे हॉलोग्राम को देखेंगे,
जो एकमात्र सुरक्षा चिह्न है
जिसके लिए सरकार काफ़ी पैसा खर्च करती है।
बाप रे। ये तो बहुत ही हल्का है।
बहुत ही हल्का है और ये बात भी है, ठीक है?
क्योंकि इसमें इतना कुछ है,
आपके लिए ये देखना मुश्किल है।
हाँ, बाप रे।
तो, मैंने ये कहा कि ऐसा नोट होना चाहिए
जिस पर कुछ भी न छपा हो,
जिसके बीच में एक ही हॉलोग्राम हो
बाकी जितनी भी ध्यान बाँटने वाली चीज़ें हैं, उन्हें हटा दीजिए।
आपकी बात समझ रहा हूँ।
जहाँ सरलता ही वो चीज़ है
जिसकी परख उपभोक्ता आसानी से कर सके।
बिलकुल। तो, यूरोपियन यूनियन को लगा
कि ये एक बहुत ही अच्छा सुझाव है,
पर उन्होंने तय किया कि आखिरकार वे ऐसा नहीं कर सकते।
क्योंकि अगर देश की मुद्रा खूबसूरत हो तो
वो देश के लिए शान की बात होती है। उससे उनकी अहमियत बढ़ती है।
तो, उन्होंने तय किया कि ऐसा नोट नहीं बना सकते
जो पूरा खाली हो और जिस पर सिर्फ़ एक हॉलोग्राम हो,
बावजूद इसके कि वो एकदम सही रहेगा।
तो एक दिखावे की बात होती है
कि सरकारों को अपनी मुद्रा पर क्या चाहिए?
-उन्हें एक ब्रैंड बनाना होता है? -हाँ, बिलकुल ठीक कहा।
ये बहुत ही मूर्खता वाली बात है कि दिखावे के चलते देश की मुद्रा खतरे में आ जाती है,
पर शायद बात सही भी है।
मतलब, हाँ, हम सब अच्छे दिखना चाहते हैं, पर हम सभी के पास उतने पैसे नहीं होते।
यहीं पर नकली ब्रैंड अपने खेल खेलते हैं।
वो ब्रैंड जो हमें बेहद पसंद हैं और जिन्हें हम खुद पहनते भी हैं,
दुनिया भर में उनकी नकल की जा रही है।
मिसाल के तौर पर, एक असल अर्मेस बैग की कीमत
1,00,000 डॉलर से भी ज़्यादा हो सकती है।
पर उसी की नकल आपको कुछ-एक सौ डॉलर में मिल सकती है।
इसी तरह नकली चीज़ें, असली कंपनियों से हर साल
460 अरब डॉलर का कारोबार छीन लेती हैं।
हाँग काँग
हाँग काँग दुनिया का एक बड़ा आर्थिक अड्डा है।
और क्योंकि वो चीन के करीब पड़ता है,
जहाँ कापीराइट नियम मुश्किल से लागू होते हैं,
हाँग काँग एक ऐसा बाज़ार है
जहाँ दुनिया भर की तकरीबन 25 प्रतिशत नकली चीज़ें बिकती हैं।
तो, असल क्या है और नकल क्या है?
और इस बारे में कौन क्या कर रहा है?
इन्हीं सवालों के जवाब ढूँढ़ने, मैं यहाँ आया हूँ।
अच्छा, कैल, तो हाँग काँग में, ये लेडीज़ मार्केट है।
हम यहाँ घूमकर, दुनिया भर के
काफ़ी लोगों को देखेंगे
जो यहाँ कई सारी नकली चीज़ें खरीदने आते हैं।
अच्छा।
ये जितनी भी भीड़ है, यू.एस. जैसे देश की माँग के चलते है।
टेड कवोरस, भूतपूर्व न्यू यॉर्क पुलिसवाला,
अब अंतरराष्ट्रीय स्तर पर, जालसाज़ी के अपराध का मुकाबला करते हैं।
उन्हें दुनिया भर के ब्रैंड काम पर रखते हैं जिन्हें शक है
कि उनकी चीज़ों की नकल तैयार की जा रही है।
अगर आप किसी देश के नाते या पुलिस के नाते,
या किसी कंपनी के नाते, जालसाज़ी का मुकाबला कर रहे हैं...
टेड कवोरस गैर सरकारी अन्वेषक
...आपको हर एक स्तर पर हमला करना होगा।
इसलिए, जहाँ पर बिक्री हो रही हो, वहाँ पर हमला करना
जालसाज़ी से मुकाबला करने की एक कूटनीति है।
तो, ये पॉल फ़्रैंक के हेडफ़ोन, है ना?
100 फ़ीसदी नकली हैं।
-तो ज़ाहिर है, ये भी नकली हैं। -हाँ।
यहाँ स्टार वॉर्स और स्पाइडर-मैन और...
मार्वेल कॉमिक किताबें जिन पर फ़िल्में बनीं।
माई लिटल पोनी।
ये बाज़ार ऐसी जगह है जहाँ कोई भी पर्यटक एक-दो चीज़ें खरीदने आएगा,
पर विदेशों से आने वाले बड़े-बड़े खरीदार सीधे कारखाने में जाते हैं।
"बड़े खरीदार" मतलब?
बड़े खरीददार माल डिब्बे खरीदते हैं और उसे अपने देश में बेचते हैं।
-जहाज़ों वाले माल डब्बे? -हाँ, 20 या 40 फुट वाला डब्बा।
तो, एक बड़ा खरीदार यहाँ से जहाज़ों वाले माल डब्बे भरकर सामान खरीदता है।
कई सारे।
-तो, मेरा ध्यान कारखाने को... -अच्छा।
...निर्माण करने से रोकना होता है, तो ये यहाँ आ पहुँचता है।
टेड अपने हाँग काँग दफ़्तर से काम करते हैं,
जिसमें ज़ब्त किया हुआ नकली माल खचाखच भरा है
रहस्यमय जलवे वाले एक अंतरराष्ट्रीय आदमी के साथ।
उनके साथ काम करना और उनकी गतिविधियों के सबूत इकट्ठा करना ही
हमारा काम है।
और हम एक विदेशी खरीदार का रूप लेकर, ये काम करते हैं।
और उसके लिए हमें गुप्त रहकर काम करना पड़ता है
और उनकी हरकतों का हिसाब रखना पड़ता है।
बहुत ही अच्छी बात है।
मैं एक अरबी राजकुमार, या फिर मेक्सिकन नशा व्यापारी बनकर जाता हूँ।
या फिर कोई कारोबारी बनूँगा और...
अब मुझे मज़ा आ रहा है क्योंकि मुझे लगता है
कि जब मैं अभिनय छोड़ दूँगा...
आप मेरा अभिनय कर सकते हैं?
मैं यहाँ आ सकता हूँ, आप मुझे गुप्त रूप से काम करने के लिए रख सकते हैं।
तो, वो सबसे दिलचस्प चीज़ क्या है जो आप लोगों ने ज़ब्त की है?
सबसे दिलचस्प चीज़ शायद दवाइयों की जांच करने वाले किट होते हैं।
उनमें आपके शरीर के
कुछ नकली हिस्से होते हैं
जिससे कि आप पेशाब की जांच कर पाएँगे।
तो, मतलब, नकली लिंग जिससे पेशाब निकलता है?
हाँ, और उनकी जालसाज़ी हो रही थी।
रुको, रुको, रुको।
तो, इसका एक असली प्रारूप भी है।
अरे, हाँ।
पर ये नकली प्रारूप है।
हाँ।
तो, जो लोग इन्हें बनाते हैं,
उनका मुनाफ़ा काफ़ी घट रहा था?
हाँ।
बड़ी शर्म की बात होगी
अगर किसी को ये पता चले कि आपके नकली लिंग की भी एक नकल है।
पर ऐसी नकली चीज़ें हैं जो खतरे का कारण हैं।
-ये क्या है? -ये बिजली का नकली स्विच है।
नहीं। नकली मतलब ये चलता नहीं?
या फिर इनमें बिजली कम होती है?
ऐसे कारखाने हैं जो नकली स्विच बनाते हैं
और चालकता के लिए, तांबे में अल्युमीनियम की मात्रा कम डालते हैं।
पर इसमें मुश्किल ये है कि अगर तांबा कम होगा
और अल्युमीनियम ज़्यादा होगा, तो आसानी से आग लग जाएगी।
-बाप रे। -इसलिए, ये बहुत बड़ा खतरा है।
ऐसी चीज़ें जाती कहाँ हैं? कौन खरीदता है इन्हें?
मान लीजिए आप कोई निर्माण ठेकेदार हैं,
क्या उस इंसान को पता होगा कि वे खतरनाक नकली चीज़ें खरीद रहे हैं?
उपभोक्ता, अंतिम प्रयोक्ता जो होता है, उसे ये पता नहीं चलेगा।
इस तरह का स्विच, जिसके चलते इमारत को आग लग सकती है जब बच्चा सो रहा हो,
जब आपने इन लोगों से बात की,
क्या वे इस बात को समझते हैं कि वे क्या कर रहे हैं
और उन्हें इससे कोई मतलब नहीं?
-कोई फ़र्क नहीं पड़ता। -कोई फ़र्क नहीं पड़ता।
उन्हें पता है। पता कैसे नहीं होगा?
बाकियों की परवाह किए बगैर, वे ये सब जानबूझकर कर रहे हैं।
बाप रे।
हालात बहुत ही बिगड़ते जा रहे हैं और थोड़े से डरावने भी।
जालसाज़ी करने वाले, सड़कों पर घूमते हुए
छोटे-मोटे ठग नहीं होते।
उनके काम करने के तरीके मेरी समझ से कहीं ज़्यादा पेचीदा होते हैं।
काश मेरे पास कोई विशेषज्ञ होता
जो मुझे ये बता पाता कि इस अपराध में हालात कितने बुरे हैं।
एलिस्टर ग्रे को बौद्धिक संपदा अन्वेषक के रूप में काम करते
एक दशक से ज़्यादा वक्त हो गया।
उनका कहना है कि इंटरनेट जालसाज़ी और नकली चीज़ों की अगली हद है।
उस स्तर पर हमें जो देखने को मिल रहा है
वो महज़ एक परत है जहाँ इस सब का अंत होगा,
उपभोक्ता को बस वहीं तक दिखाई देता है।
पर ये अब बदल चुका है।
एलिस्टर ग्रे बौद्धिक संपदा अन्वेषक
मुझे लगता है आज के वक्त में, इंटरनेट पर ज़्यादा लेन-देन होता है।
इंटरनेट वाइल्ड वेस्ट की तरह है।
इंटरनेट पर जो कुछ है, उस बारे में मैंने पहले कभी नहीं सोचा।
क्या वहीं से कई लोगों को ये सब मिलता है?
हाँ, जालसाज़ी और बढ़ गई है
और बात अब ब्रैंड के दुरुपयोग पर आकर रुक गई है।
तो, अगर आप कोई ब्रैंड हैं और अगर आपकी कुछ मशहूर चीज़ें बिकती हैं,
तो जालसाज़ी करने वाले असली साइटों को धोखा देकर,
कंपनी की साइट से तस्वीरें लेंगे,
और लोगो वगैरह डाल देंगे। सब असली नज़र आता है।
इसीलिए, लोग मोल-तोल करने की कोशिश करते हैं
और वही लोग होते हैं जो दरअसल नकली चीज़ें खरीदने के
जाल में फंस जाते हैं।
इस अपराध में शामिल लोगों में कितने लोगों को ये पता है
कि वे क्या कर रहे हैं?
तो, वेब डेवेलपर, जो लोग वहाँ काम करते हैं,
क्या उन्हें लगता है कि वे असली कंपनी के लिए काम करते हैं, या ये लगता है...
क्या उन्हें पता होता है कि वे किसी अपराधी के लिए काम करते हैं?
दोनों सूरतें हो सकती हैं। मतलब, एक अद्भुत कहानी है
जहाँ चीन में एक पूरा का पूरा एपल स्टोर था
जो असल में एपल स्टोर नहीं था।
-छोड़ो भी। सच में? -हाँ।
सभी ने जीनियस की टी-शर्टें पहनी हुई थीं, मतलब सब ब्रैंड वाली चीज़ें।
उस दुकान के कर्मचारियों को लगा कि वे एपल के लिए काम करते हैं।
-ये तो पागलपन है। -हाँ।
जालसाज़ी जो है, इसका हर तरह के उद्योग पर असर हो रहा है।
नकली दवाओं के चलते,
हर साल 7,00,000 मौतें होती हैं।
बाप रे।
और यही असल में डर की बात है।
आप लोगों की ज़िंदगियों के साथ खेलते हैं।
अगर लोग ये सोचकर उन्हें खरीदेंगे कि उनसे फ़ायदा होगा,
और अगर फ़ायदा न हुआ तो...
खेल खत्म समझो।
ऐसी और क्या चीज़ें हैं जिनके चलते सार्वजनिक सुरक्षा को खतरा है?
ये साबित हो चुका है कि आतंकवादी लोग हमले करने के लिए
नकली चीज़ों का इस्तेमाल कर सकते हैं।
बाप रे।
2015 की जनवरी में पेरिस में हुए हमले।
शरीफ़ कुआची ने चीन में इंटरनेट पर नकली चीज़ें खरीदीं,
और फिर पेरिस के बाज़ार में उन्हें बेचा,
और 30,000 से लेकर 50,000 यूरो के बीच की कमाई की,
जिसका इस्तेमाल करके वह ओमान
और येमेन तक गया, अल-कायदा से ट्रेनिंग लेने।
हे भगवान।
तो, पेरिस में जो हमले हुए थे, उनका पैसा
नकली टी-शर्ट और चीज़ों से आया।
हाँ।
पागलपन की हद है। बहुत ही दुःख की बात है।
निवेश पर जो मुनाफ़ा होता है, वो अद्भुत है।
अगर आप एक डॉलर से भी कम के खर्च में एक टी-शर्ट बनाते हैं,
और फिर उस पर एक ब्रैंड का लेबल लगा देते हैं,
तो अगर आप उसे 400 गुना में बेचते हैं, तो कुल मिलाकर काफ़ी फ़ायदा हो सकता है।
और जालसाज़ी के कम ही ऐसे मामले होते हैं जिनमें जेल होती है।
अधिकतर बार, आपको छोटा-मोटा जुर्माना भरना पड़ता है,
उसके बाद आप फिर से, नए सिरे से कारोबार करना शुरू कर सकते हैं।
मतलब, क्यों नहीं करेंगे अगर आप उतना मुनाफ़ा कमा सकते हैं?
मुझे पता था कि जालसाज़ी के बारे में जानने से
मैं एक आपराधिक अंडरवर्ल्ड में पहुँच सकता हूँ,
पर मैंने सोचा था कि
फ़ास्ट एन्ड फ़्यूरियस जैसा कोई मज़ेदार आपराधिक अंडरवर्ल्ड होगा,
जिसमें तेज़ मशीनें और कमाल के नाम होंगे।
रुकिए। मेरी अगली मुलाकात जिस बंदे के साथ है उसका नाम है...
ट्रैपी। संदेह वाली कोई बात नहीं।
और इसी निर्जन कागज़ के गोदाम में,
जो किसी भूतिया पुरानी हवेली जैसा लगता है।
ये कौन सी जगह है?
यहाँ पर ड्रोन की रेसिंग होती है, या फिर ये कोई कागज़ गोदाम है?
-वैसे... -या दोनो, शायद।
पूरा हफ़्ते, ये कागज़ का गोदाम होता है,
और सप्ताहांत में, हम यहाँ अपने रेस ट्रैक तैयार करते हैं।
-हमारे पास वीडियो गॉगल्स हैं। -अच्छा।
तो, हम ड्रोन के नज़रिए से देखते हैं।
ड्रोन आप ही का प्रतिरूप है,
और आपको किसी भी तरह के वातावरण में से आगे बढ़ना है।
ये हवा में था। वो ठीक है।
रफ़ैल "ट्रैपी" पर्कर सीईओ, टीम ब्लैकशीप
ट्रैपी सप्ताहांत में, अपने दोस्त के गोदाम में सिर्फ़ ड्रोन की रेस नहीं लगाता।
वह टीम ब्लैकशीप का मालिक भी है,
जो शौकिया बाज़ार के लिए कई तरह के ड्रोन पुर्ज़े
और साथ में कई और चीज़ें भी बनाती है।
मुश्किल की बात ये है कि ड्रोन उद्योग में
जालसाज़ी की बहुत ज़्यादा संभावना है।
ट्रैपी की कंपनी उतनी बड़ी नहीं है कि टेड कवोरस जैसे किसी को रख सके।
तो, वह जालसाज़ी करने वालों से एक कदम आगे कैसे रहता है?
हमारे आकार की कंपनी,
खासकर जिस बाज़ार में हैं,
पेटेंट लागू करने को लेकर, या फिर पेटेंट होने की
कारोबार में एक भी मिसाल नहीं है।
क्योंकि जब तक आपको पेटेंट की मंज़ूरी मिलती है,
वो चीज़ पुरानी हो चुकी होती है और बाज़ार में उपलब्ध नहीं होती।
किस अलग-अलग तरह की जालसाज़ी से तुम्हारा सामना होता है?
हम लोगों को तीन श्रेणियों में बाँटते हैं।
एक वे होते हैं जो खुलकर जालसाज़ी करते हैं,
जो ऐसी कोई चीज़ बनाएँगे जो हूबहू आपकी चीज़ जैसी होगी
जिस पर आपका ब्रैंड लगा होगा।
उसके बाद होते हैं प्रतिरूप बनाने वाले।
वे ऐसी कोई चीज़ बनाएँगे जो देखने में आपकी चीज़ जैसी होगी,
पर उस पर उनका अपना ब्रैंड होगा।
और उसके बाद, नकल करने वाले
आप ही की चीज़ को नए सिरे से बनाते हैं।
तो, वे आपकी चीज़ का पुर्ज़ा-पुर्ज़ा खोलेंगे,
उसके पीछे की प्रौद्योगिकी को,
आरएन्डडी को समझेंगे, उसमें जो नवीनीकरण हुआ है,
और उसी का इस्तेमाल करके, अपनी चीज़ बनाएँगे।
आम तौर पर शायद छह महीने लग जाते हैं
एक अच्छी नकल को बाज़ार में आने में।
पर वो वक्त भी तेज़ी से कम होता जा रहा है।
तो, पकड़ बनाए रखने की पूरी कोशिश है।
तुम्हें इससे नुकसान होता है? इसमें कौन सी बात है जो...
असली नुकसान होता है नकल करने वालों से
जो बिना आरएन्डडी का खर्च उठाए,
नवीनीकरण को ले लेते हैं।
उसके बाद, उन्हें पूरी छूट होती है कि उसे बहुत कम दाम में बाज़ार में लाएँ
और हमें वो स्वीकार करना पड़ता है।
इसका मुकाबला कैसे करते हो?
इन मसलों का हम बड़े ही नए तरीके से मुकाबला करते हैं।
अच्छा।
जब हमारी किसी चीज़ की नकल बनाई जाती है, तो हम नए रूप को लाने की कोशिश करते हैं
जिसके चलते पूरा चक्कर फिर से चालू हो जाता है।
मिसाल के तौर पर, ये वाली चीज़।
ये एक रिमोट कंट्रोल लिंक है।
ये 100 किलोमीटर की दूरी तक जाता है।
ये एक बहुत ही उन्नत चीज़ है जो हमने बनाई है।
इसमें आरएन्डडी बहुत हुआ है।
आरएफ़ विशेषज्ञों ने दो साल से भी ज़्यादा इस पर काम किया है।
और अब इसकी नकल उतने में बिक रही है जितना कि इस पर खर्च हुआ।
पर, दो साल पहले,
हमने अनुमान लगाया था कि ऐसा होगा
और हमारे पास छुपी हुई विशेषताएँ हैं जो सामने आनी बाकी हैं।
वाह।
तो, समय के साथ-साथ, हम नए रूप निकालते रहते हैं
जो पहले से उस चीज़ में होते हैं,
और जो लोग नकल करने वालों से खरीदते हैं, उन्हें नए सिरे से खरीदने के लिए
मजबूर करते हैं।
जो उनके लिए ज़्यादा महंगा पड़ता है,
और फिर, आखिरकार, उन्हें समझ में आता है
और वे असल चीज़ को ही खरीदते हैं।
कमाल की नई प्रौद्योगिकी के साथ,
ड्रोन बाज़ार आगे बढ़ रहा है,
जिसका नवीकरण उन्हें करना ही न पड़ता, अगर नकल करने वाले न होते।
ये मानना मुश्किल है कि निर्माता और नकल करने वाले एक-दूसरे की मदद कर रहे हैं।
पर ये प्राकृतिक अर्थव्यवस्था का
और प्रकृति का हिस्सा है।
निर्माताओं और नकल करने वालों के बीच का जो रिश्ता है
वो शिकारी और मुर्दाखोर के रिश्ते जैसा ही है।
बाप रे, कितना दम है मुझमें।
तुम्हारे जैसों को खत्म करने में माहिर हूँ मैं।
उनमें एक सहजीवी रिश्ता है,
जो भले ही कभी-कभी विवादपूर्ण हो।
बाप रे! देखो तो ज़रा इसे!
ये तो बहुत ही अच्छा लग रहा है। मज़ाक तो नहीं कर रहे?
अरे, अरे। दफ़ा हो जा, गिद्ध।
दफ़ा हो जा!
पेटेंट नामक बौद्धिक संपदा संरक्षण की मदद से,
अर्थव्यवस्था में इस संतुलन को कायम रखा जाता है।
इस शिकार पर मेरा अधिकार है।
मैं ही इसका मालिक हूँ, इसलिए पीछे हो जाओ।
अच्छा, ठीक है। समझ गया, समझ गया।
तो, मुझे ताज़ा मांस नहीं मिलेगा।
द्वितीय श्रेणी नागरिक की तरह, मुझे इसके सड़ने तक इंतज़ार करना होगा।
हाँ, बिलकुल सही।
अच्छा।
निर्माता की तरह, शिकारी को भी...
बड़ा नर्म है।
...अपनी मेहनत का फल मिलता है, कुछ देर का एकाधिकार...
हाँ। ये हुई ना बात।
...जब वह अपने नवीकरण के मज़े लूट सकता है।
चलो भी, यार। बहुत हो गया। अब मेरी बारी है मज़ा करने की।
नहीं!
नहीं! नहीं!
मेरी आँखें!
ये मेरा है। पूरे का पूरा।
और मैं कल के लिए कुछ रखूँगा
और फिर उसके अगले दिन कुछ।
मेरे संरक्षण की मेहरबानी से।
-बस करो! -मुझे कोई जल्दी नहीं है।
मेरी चोंच!
असल में, थोड़ा सो लेता हूँ।
जब पेटेंट संरक्षण बहुत दमदार होता है, तो नवीकरण ज़्यादा नहीं होता।
निर्माता को अपने अगले शिकार की भूख नहीं होती।
पर, अगर कोई संरक्षण हो ही नहीं,
तो मुर्दाखोर आसानी से घुस आएँगे।
चलो घुसो, यार। लाश के मज़े लूटो।
क्या? छोड़ो भी!
हाँ।
यहीं पर मुर्दाखोर सीधे-सादे भीखमंगे से बदलकर जानलेवा उपजीवी बन जाता है।
अब वक्त है गिद्ध का!
अगर शिकारी अपने शिकार का लाभ न उठा पाए...
कितना घटिया है।
...तो उसके पास अगले शिकार के लिए साधन नहीं होंगे।
ठीक उसी तरह जब निर्माताओं को अपनी बनाई चीज़ से कोई कमाई नहीं होती,
तो अगले बड़े नवोन्मेष के शोध और विकास के लिए,
उनके पास पैसे नहीं होते।
पता है मैं कितनी देर तक झाड़ियों में दुबककर,
इस पर नज़र जमाए बैठा था, विकलांग टर्की?
-ओए। -ओए!
अर्थव्यवस्था की तरह, प्रकृति भी कठोर हो सकती है।
एक बात कहूँ? मुझे नहीं लड़ना। मुझे नहीं लड़ना।
आगे से खुद ही हिरन का शिकार करना।
ठीक है।
इस स्थिति में, अगर शिकारी से वो खाना नहीं मिलेगा
जो पारितंत्र को संभाले रखने के लिए ज़रूरी है,
तो दोनों की मौत हो जाएगी।
उनकी ढीली चमड़ी उनके कमज़ोर कंकाल से उतरकर रह जाएगी
और अगर इनकी किस्मत अच्छी रही, तो उसे कोट बनाने में इस्तेमाल किया जाएगा।
-बाप रे! -हमें सुनाई दे रहा है।
ये ठीक नहीं है।
माफ़ करना।
पता है, तुम्हें इज़्ज़त देने के लिए, मैं तुम्हारे बने कपड़े कभी नहीं पहनूँगा।
शुक्रिया, और मैं भी तुम्हारे बने कपड़े कभी नहीं पहनूँगा।
-शुक्रिया। -हाँ।
-उम्मीद है तुमने कुछ सीखा होगा। -हाँ।
-तुम्हारी ज़िंदगी अच्छी कटे। -तुम्हारी भी।
फिर मिलेंगे।
सैन फ़्रांसिस्को
कैलिफ़ोर्निया
औरों के विचारों की नकल उतारने की आज़ादी, नवोन्मेष का एक अहम हिस्सा है।
कुछ उद्योग ऐसे वातावरण में फलते हैं
जहाँ नकल करने वाले और निर्माता मिल-जुलकर रहते हैं।
जो लोग इस काम में माहिर हैं,
उन्हें काफ़ी कमाई हो सकती है जैसे कि उसका फ़ैशन खत्म हो रहा हो।
विलास डिज़ाइनर के सस्ते प्रारूप को लेकर एक अद्भुत बात ये है
कि वो शुरुआती नशा है जिससे लत सी लग जाती है।
आप उसे ज़रा सा चखते हैं तो ब्रैंड को लेकर उत्तेजित हो उठते हैं,
नकली वाले पहनते हैं तो सोचते हैं,
"वाह, मुझे सच में असली वाला गूची खरीदना है।"
इसलिए, वो फ़ैशन के नशे की हेरोइन है।
जोएना ब्लेक्ली मीडिया पर केन्द्रित एक विशेषज्ञ दल चलाती हैं
जिसने यू.एस. में बौद्धिक संपदा नियमों की जांच की है
और साथ ही नवोन्मेष पर उनके प्रभाव की।
सस्ते प्रारूप और नकली चीज़ में क्या अंतर है?
फ़ैशन उद्योग में सस्ते प्रारूप
पूरी तरह से वैध हैं।
और इसका ये मतलब है कि किसी ने किसी और के डिज़ाइन के आधार पर
एक दूसरा डिज़ाइन तैयार किया है।
तो, उस सब का मालिक कोई नहीं होता।
फ़ैशन उद्योग में लोगों के पास जो चीज़ होती है,
और मुझे लगता है कारोबार के लिए ये बहुत अच्छी बात है,
वो ये कि उनका नाम उनका अपना होता है।
पंजीकृत ट्रेड मार्क, ब्रैंड उनका अपना होता है।
दिलचस्प बात है।
ये जो इतने महंगे-महंगे बैगों पर लोगो लदे पड़े होते हैं,
उसकी एक वजह ये है
कि सस्ते प्रारूप निकालने वाले इस एक चीज़ की नकल नहीं कर सकते।
अच्छा, समझ गया।
तो, अगर लोगो ड्रेस के डिज़ाइन का ही एक हिस्सा हो,
तो उसकी नकल उतारना सच में मुश्किल है।
इसलिए, इसी बात से ग्राहकों को इस बात की समझ होती है
कि वे क्या खरीद रहे हैं।
जो एक अच्छी बात है। लोगों को पता होना चाहिए।
वे सोच-समझकर फ़ैसला कर रहे हैं।
अच्छा, तो आपकी बात समझ रहा हूँ।
तो, अगर कोई बड़ा ब्रैंड अपना हैंडबैग बेच रहा है...
पता नहीं, हैंडबैग कितने के होते हैं?
-बेहिसाब। -अच्छा।
-बेहिसाब दाम के। -हज़ारों?
-हाँ, हाँ। -अच्छा, एक बैग के 10,000 डॉलर?
-हाँ, हाँ! -सच? ये आम बात है?
-और ज़्यादा? -बार्नीज़ जाकर देखो!
-नहीं! -नहीं, नहीं, नहीं।
आपकी साँस अटकी की अटकी रह जाएगी।
अच्छा, तो मान लेते हैं 10,000 डॉलर का बैग,
और कोई दूसरा वैसा ही एक बैग बनाता है,
पर उसमें लोगो नहीं है।
-उसमें कोई एतराज़ नहीं? -कोई एतराज़ नहीं।
क्योंकि फ़ैशन के जो डिज़ाइन होते हैं, वो काम में आने वाली चीज़ें होती हैं।
और क्योंकि वो काम में आने वाली चीज़ें होती हैं,
उन पर कापीराइट संरक्षण नहीं लगाया जा सकता।
जो एक बड़ी विडम्बना है क्योंकि हम फ़ैशन को
बहुत ही असाधारण और मज़ेदार समझते हैं
जिसकी कोई ज़रूरत नहीं।
हम वो असली मकसद ही भूल जाते हैं,
जो है नंगे शरीरों को ढकना।
हाँ, और इसका फ़ायदा क्या है?
कापीराइट संरक्षण नहीं है,
इसलिए फ़ैशन ने खुद को एक कला के रूप में बुलंद कर लिया है।
किसी भी उद्योग में बहुत बड़ी मात्रा में
प्रोत्साहन जगह बना लेता है
जहाँ किसी भी पल आपको धोखा हो सकता है।
इन विलास डिज़ाइनरों को धोखा देना
एक विज्ञान का रूप ले चुका है।
और हाँ, वे इसके बारे में शिकायत करते हैं,
पर आखिरकार, जब भी कोई सस्ता प्रारूप तैयार होता है,
तो उसका यह अर्थ होता है कि आपने एक चलन स्थापित किया है।
आपके नकली प्रारूप तैयार किए गए हैं।
आप ही हैं जिसने प्रचलित रीत को समझा है, ये आपकी सफलता है।
-सेहरा आपके सिर बंधता है। -अच्छा।
पर इसका ये मतलब है कि जिन्होंने चलन स्थापित किया है,
उन्हें वहाँ से रफ़ा-दफ़ा होना होगा।
-उन्हें अगली बड़ी चीज़ खोजनी होगी। -अब ये बात ठीक नहीं है।
नहीं, वे नहीं...
वे इस दल का हिस्सा नहीं बन सकते।
नहीं, नहीं, नहीं।
अच्छा।
और दिलचस्प बात ये है
कि कई और ऐसे उद्योग हैं जिन्हें कापीराइट से संरक्षित नहीं किया जा सकता।
पाक शैली। शेफ़ जो भी पकाते हैं, वे उसके मालिक नहीं होते।
फ़र्नीचर।
क्योंकि वो कामकाज की चीज़ें होती हैं,
मशहूर से मशहूर डिज़ाइनर भी अपने डिज़ाइन के मालिक नहीं होते।
कॉमीडियन भी।
कॉमीडियन लोगों का अपना अलग स्टाइल होता है क्योंकि चुटकुले उनके खुद के नहीं होते।
विडम्बना की बात ये है कि ये बात कारोबार के लिए अच्छी है।
जब आप लगातार नई चीज़ों की इच्छा को उत्पन्न करते हैं,
पूंजीवाद अर्थव्यवस्था में ये एक अच्छी बात होती है।
कुशल नवीनीकरण का मतलब हो सकता है एक कमाल का नया विचार,
या फिर नए तरीके से किसी और के विचार की चोरी करना।
लॉस एंजेलिस
कैलिफ़ोर्निया
और अगर कोई शहर है जो एक अकेले, मौलिक विचार को लेकर,
उसे आगे-पीछे घुमाने के लिए मशहूर है, तो वो है टिंसलटाउन।
ये लीजिए।
-असाइलम की गोद में। -वाह।
असाइलम स्टुडियोज़ में आपका स्वागत है,
जो उनकी बेहद मशहूर रचना के लिए माना जाता है...
शार्कनेडो
आप इस बदमाश को ज़रूर पहचानते होंगे।
ये वो शार्क है जो शार्कनेडो 3 में ग्रहपथ में प्रवेश करते वक्त
झुलस गई थी।
हाँ, शार्क तो नहीं बची।
-बेचारी। -दुःख की बात है।
जहाँ छह शार्कनेडो हैं, डेविड लैट और उनके साथ पॉल बेल्स ने
"मॉकबस्टर्स" की बिना पर अपना साम्राज्य खड़ा किया।
250 से भी ज़्यादा फ़िल्मों का निर्माण करके,
ये लोग साल के 300 लाख डॉलर से भी ज़्यादा की कमाई करते हैं।
-आपने थॉर बनाई? -थॉर का एक प्रारूप बनाया था।
-थॉर का गैर सरकारी कार्यक्षेत्र प्रारूप। -दिलचस्प बात है।
मुझे नहीं पता था वो...
हाँ, उन्हें भी नहीं पता था।
खैर, तो, यहाँ पर...
दरअसल, आपको जितना कम ये पता होता है कि कौन सी फ़िल्म देख रहे हैं,
उतनी ज़्यादा वो सफल होती है।
आप लोग मॉकबस्टर बनाने के लिए जाने जाते हैं।
क्या आप बता सकते हैं कि वो क्या है?
मुझे ये शब्द बहुत पसंद है। सही शब्द कहा?
ये सही शब्द है। इसका ट्रेड मार्क वगैरह, सब कुछ है, इसलिए...
जो सच बात है।
तो, अगर कोई इसे चुराने की कोशिश करता है, तो वह बहुत बुरा फंसेगा।
मॉकबस्टिंग का मतलब है, किसी भी वक्त पर स्टूडियो जो भी करते हैं,
उसी का एक प्रारूप तैयार करना।
तो, अगर विशालकाय परिवर्तित होने वाले रोबोट को लेकर कोई फ़िल्म है
जिसका नाम ट्रांसफ़ॉर्मर्स है तो हम शायद ट्रांसमॉर्फ़र्स बनाएँगे।
निकलो!
ट्रांसमॉर्फ़र्स, 2007 असाइलम स्टुडियोज़
दल को वापस बुला लो, ब्लैकथॉर्न, दफ़ा हो जाओ यहाँ से।
आपने प्रारूप तैयार करने की बात की,
जो बड़े स्टूडियो करते हैं। ये प्रारूप बनाना क्या है?
प्रारूप तैयार करना एक विनम्र, भला शब्द है
जिसका इस्तेमाल सदियों से स्टूडियो करते आए हैं,
जो मूल रूप से मॉकबस्टिंग ही है।
वे ये देखने की कोशिश करते है...
मैं पैरामाउंट हूँ, वे वॉर्नर ब्रदर्स, यूनिवर्सल को देखते हैं और कहते हैं,
"वो एक स्टार वॉर्स फ़िल्म बना रहे हैं,
"पैसा कमाने के लिए, मुझे भी एक
"अंतरिक्ष वाली फ़िल्म बनानी चाहिए,
"क्योंकि इसे लेकर प्रचार और प्रेस वाले चारों ओर फैले हुए होंगे।"
कई साल पहले, डा विंची कोड निकली थी,
और हमने द डा विंची ट्रेज़र नामक एक फ़िल्म निकाली।
स्टूडियो को डा विंची कोड के आपके प्रारूप से कोई एतराज़ हुआ?
मुझे लगता है उन्हें अपना प्रारूप पसंद आया।
हाँ, पर उसका कहानी से कोई लेना-देना नहीं था।
वो बस एक तिजारत थी। एक स्टूडियो कह रहा था,
"तुम्हारे अक्षरों में जो 'ए' है, वो हमारे अक्षरों के 'ए' के बहुत करीब है।"
और हमने अक्षरों को बदल दिया,
और जैसा सोचा था, फ़िल्म वैसे ही रिलीज़ हुई।
फ़िल्म कारोबार में अकसर एक जैसी कहानियाँ देखने को मिलती हैं
जो बाज़ार में काफ़ी सफल रहती हैं।
1998 में, अंतरिक्ष से उड़ते हुए रॉकेट धरती को बर्बाद करते-करते बचे। दो बार।
पहले आई डीप इंपैक्ट, और दो महीने बाद आई आर्मगैडन।
और तुम छोटे बुद्धिजीवियों के लिए, इन दो फ़िल्मों की जगह
द अवेंजर्स और जस्टिस लीग को ले लो।
मेरी जानने की इच्छा जो है, उसमें थोड़ा स्वार्थ है,
क्योंकि मैं एक अभिनेता हूँ, है ना?
और मुझे ऐसे लोग पसंद नहीं जो हमारी फ़िल्मों की चोरी करते हैं, है ना?
हैरल्ड एन्ड कुमार गो टू द व्हाइट कैसल की डीवीडी का पहला अंश था,
उसने 500 लाख डॉलर की कमाई की थी।
मुझे लगता है। अगर मुझे ठीक से याद हो तो।
पर उसके बाद, लोगों ने मुफ़्त में ही, गैरकानूनी तरीके से उसे डाउनलोड कर लिया।
वो कमाई मिली ही नहीं।
इसके दूसरी तरफ़, एक अश्लील-पैरोडी है
हैरल्ड एन्ड कुमार एस्केप फ़्रॉम गुआनटानमो बे
जो मेरे हिसाब से कमाल की है।
क्योंकि उन्होंने उसे उतना ही बदला
कि उससे साफ़ बयान हुआ कि उन्हें क्या चाहिए।
शायद उसका नाम "फ़ैरल्ड एन्ड फ़ूबार" जैसा कुछ है।
बौद्धिक संपदा को लेकर वो रेखा है कहाँ?
आप ये कैसे सुनिश्चित करते हैं कि आईपी कानून का उल्लंघन न करते हुए भी
उस बात का फ़ायदा उठाते हैं जो आपको लगता है
कि जनता को पसंद है?
मुझे लगता है आपको ये समझना होगा कि चोरी करना क्या है,
जो मॉकबस्टिंग या प्रारूप तैयार करने से अलग है।
अगर आप ट्रांसफ़ॉर्मर्स या ट्रांसमॉर्फ़र्स को गैरकानूनी तरीके से
डाउनलोड करते हैं, और उसे देखने के पैसे नहीं देते,
तो आप चोरी करते हैं।
हम जो कर रहे हैं, उसमें फ़र्क ये है
कि हम रोबोट को लेकर एक फ़िल्म बना रहे हैं, ठीक है?
हम उनकी कहानी नहीं चुरा रहे, सितारों की चोरी नहीं कर रहे।
मार्क वॉलबर्ग हमारी फ़िल्म का हिस्सा नहीं है।
हमारी फ़िल्म में मार्क स्टॉलबर्ग है। है ना, और...
नहीं, वो अश्लील वाला प्रारूप है।
वो अश्लील वाला प्रारूप है।
द डा विंची ट्रेज़र का नाम ऑस्कर के लिए कोई नहीं सुझाएगा।
पर इस बात के उदाहरण हैं कि कैसे नकल करने से
नवोन्मेष होता है जो एक उद्योग को पकड़कर रखने के बजाए,
आगे ले जाता है।
निर्धारित दवाओं के बारे सोचिए।
एफ़टीए नई दवाओं को पेटेंट देता है,
इसलिए कंपनियाँ उन्हें बनाकर पैसे कमा सकती हैं।
पर जब पेटेंट हटा लिया जाता है,
तो साधारण दवाइयाँ पहुँच जाती हैं,
जिससे प्रतिद्वंद्विता बढ़ जाती है और कीमतें बहुत घट जाती हैं।
बाज़ारों में मिलने वाले साधारण ब्रैंड में
शायद वही सब हो जो खास ब्रैंड में होता है,
पर प्रचार की कमी और साधारण पैकिंग जैसे कारणों के चलते,
उनके दाम काफ़ी कम होते हैं।
अगर कोई अर्थव्यवस्था एक संतुलन कायम कर सकती है
आईपी को बचाने
और नकल करने वालों द्वारा नवोन्मेष को आगे ले जाने में,
या फिर बेहतर दामों पर चीज़ें उपलब्ध करवाने में,
तो ऐसा लगता है कि जालसाज़ी का कुछ तो हाथ है,
भले ही वो हीरो न हो।
कभी-कभी जालसाजी नवोन्मेष को जन्म देती है,
कभी-कभी कुछ बुरा होता है,
और कभी-कभी ये होता है।
फ़ैरल्ड एन्ड फ़ूबार नंगी औरतों की पूल पार्टी
पर सिनेमा के जिन बुद्धिजीवियों ने ये कलाकृति तैयार की,
उन्होंने हमें आपको ये दिखाने नहीं दिया।
तो उनकी बौद्धिक संपदा का सम्मान करते हुए,
हमने अपना प्रारूप तैयार कर लिया।
अभिनय!
हाँ।
साला। ओह, साला।
खाने से पहले, मांस को देख लेता हूँ।
ये तो... ये बहुत ही घटिया मांस है।
अविश्वसनीय है।
पता है मैं कितनी देर तक झाड़ियों में दुबककर,
एक विकृत आदमी की तरह, इस पर नज़र जमाए बैठा था?
हाँ, कपड़े तो तुमने वैसे ही पहने हैं।
तुम्हारी हिम्मत कैसे हुई?